Rikunarita-ORG/Wikinium huggingface dataset:
# সাহারা মরুভূমি
সংক্ষিপ্ত ইউআরএল

সময়কাল: 23 সেকেন্ড।0:23সাহারা ও মধ্য প্রাচ্যের এই ভিডিওটি আন্তর্জাতিক মহাকাশ স্টেশনের অভিযান ২৯ এর অভিযাত্রীদের দ্বারা নেওয়া হয়েছিল।
পশ্চিমা লিবিয়ার তদর্ট আকাকাস মরুভূমি যা সাহারার অংশ
**সাহারা** ( আরবি: الصحراء الكبرى, **aṣ-ṣaḥrāʼ al-kubrá**, উচ্চারণ: আস্‌সাহ্‌রাʼ আল্-কুব্‌রা বা ‘মহান মরুভূমি’ ) হলো বিশ্বের বৃহত্তম গরম মরুভূমি এবং অ্যান্টার্কটিকা ও আর্কটিকের পরে বিশ্বের তৃতীয় বৃহত্তম মরুভূমি। এর আয়তন ৯২,০০,০০০ বর্গ কিলোমিটার অথবা ৩৬,০০০,০০ বর্গমাইল।

## বিস্তৃতি

মিশর, মরক্কো, আলজেরিয়া, তিউনিসিয়া, লিবিয়া, চাদ, সুদান, নাইজার, মালি, মৌরিতানিয়া প্রভৃতি দেশ পর্যন্ত সাহারা মরুভূমি বিস্তৃত।

## খনিজ পদার্থ

সাহারার লিবিয়া ও আলজেরিয়া অংশে প্রচুর তেল ও প্রাকৃতিক গ্যাস পাওয়া গেছে। তা ছাড়া এই মরুভূমিতে তামা, লোহা, ফসফরাস ইত্যাদি অনেক খনিজ দ্রব্যও আছে।

## আবহাওয়া

১৯৭৭ থেকে ২০০০ পর্যন্ত আফ্রিকার আবহাওয়া।
অত্যন্ত উষ্ণ ও শুষ্ক আবহাওয়া লক্ষ্য করা যায়। বার্ষিক গড় বৃষ্টিপাত ৩ ইঞ্চির বেশি হয় না। দিনে প্রচন্ড গরম ও রাতে ঠান্ডা(প্রায় ৪°সে.)। কখনো কখনো পাহাড়ের চূড়ায় বরফও জমে থাকতে দেখা যায়। শীতকাল থেকে গ্রীষ্মকালে তাপমাত্রা ১০ ডিগ্রী সে. থেকে ৪৩ ডিগ্রী সে. পর্যন্ত ওঠানামা করে। লিবিয়ার আল‍-আজিজিয়া পৃথিবীর উষ্ণতম স্থান।

## অধিবাসী

অধিকাংশই বেদুঈন। তারা ছাগল, ভেড়া, ও উট পালন করে এবং পানির সন্ধানে ঘুরে বেড়ায়। খেজুর, গম, যব ইত্যাদি চাষ করে। স্থানীয় তুয়ারেগ জাতির মানুষেরা বিদেশি পর্যটকদের ভ্রমণ নির্দেশক হিসেবে কাজ করে।

## গাছপালা

মরুভূমির কোনো কোনো জায়গায় ঘাস, গুল্ম ও ছোট গাছ জন্মে। পানির সন্ধানে উদ্ভিদ গুলোর মূল মাটির খুব গভীরে পৌঁছায় এবং অনেকক্ষেত্রেই বাতাস থেকে পাতার মাধ্যমে পানি গ্রহণ করে। আর্টেজীয় কূপের সাহায্যে জলসেচ করে কৃষিকাজ করা হয়।‌ এখান কার মানুষ রা যাযাবর।

## পশুপাখী

সাপ, গিরগিটি ও খেঁকশিয়ালের মত প্রাণী বাস করে। যাযাবর ও পণ্যবাহকেরা যাতায়াতের জন্য উট ব্যবহার করে।একে 'মরুভূমির জাহাজ' বলা হয়।
৭০ প্রজাতির স্তন্যপায়ী, ৯০ প্রজাতির পাখি, ১০০ প্রজাতির সরীসৃপ আর কিছু আর্থ্রোপোডা পর্বের প্রাণীর বসবাস সাহারায়।

## পূর্বাবস্থা

১০,০০০ বছর আগে সাহারার আবহাওয়া অপেক্ষাকৃত আর্দ্র ও শীতল ছিল, বেশ কিছু হ্রদ ও ছোট নদীর অবস্থানের প্রমাণ পাওয়া যায়। বর্তমানে শুষ্ক মরুভূমি, এমন কিছু অঞ্চলের পাহাড়ের গুহায় আদিম মানুষের বসবাসের চিহ্ন (গুহাচিত্র ও পাথরের যন্ত্রপাতি) পাওয়া গেছে যা থেকে বোঝা যায় ঐ এলাকা থেকে এক সময়ে সহজে পানির নাগাল পাওয়া যেত। এই এলাকায় হাতি ,জিরাফ ও অন্যান্য প্রাণী বাস করত।

## তথ্যসূত্র

 আফ্রিকা বিষয়ক এই নিবন্ধটি অসম্পুর্ণ, আপনি চাইলে এটিকে সমৃদ্ধ করতে পারেন।
# হাওয়াই দ্বীপপুঞ্জ
সংক্ষিপ্ত ইউআরএল

**হাওয়াইয়ান দ্বীপপুঞ্জ** বলতে উত্তর প্রশান্ত মহাসাগরে অবস্থিত আটটি প্রধান আগ্নেয় দ্বীপ, বেশ কয়েকটি প্রবাল বলয় এবং অসংখ্য ছোট দ্বীপ নিয়ে গঠিত একটি দ্বীপপুঞ্জ, যা দক্ষিণে দ্বীপ থেকে উত্তরতম কুরে অ্যাটল পর্যন্ত প্রায় ১,৫০০ মাইল (২,৪০০ কিলোমিটার) বিস্তৃত। পূর্বে **স্যান্ডউইচ দ্বীপপুঞ্জ** নামে পরিচিত, এই দ্বীপপুঞ্জের বর্তমান নামটি এর বৃহত্তম দ্বীপ 'হাওয়াই' -এর নাম থেকে উদ্ভূত হয়েছে।

দ্বীপপুঞ্জটি প্রশান্ত মহাসাগরীয় পাতের উপর অবস্থিত। এই দ্বীপগুলো মূলত হাওয়াইয়ান-এম্পেরর সিমাউন্ট চেইন নামে পরিচিত এক বিশাল সমুদ্রগর্ভস্থ পর্বতশ্রেণীর উন্মুক্ত চূড়ায় অবস্থিত, যা হাওয়াইয়ান হটস্পটের আগ্নেয়গিরি কার্যকলাপের ফলে গঠিত হয়েছে। দ্বীপগুলো নিকটতম মহাদেশ থেকে প্রায় ১,৮৬০ মাইল (৩,০০০ কিলোমিটার) দূরে অবস্থিত এবং এগুলো ওশেনিয়ার পলিনেশিয়া উপ-অঞ্চলের অংশ।

মার্কিন যুক্তরাষ্ট্রের একটি ক্ষুদ্র বহিঃস্থ দ্বীপ তথা একমাত্র মিডওয়ে অ্যাটল ছাড়া মার্কিন যুক্তরাষ্ট্রের হাওয়াই রাজ্য এই দ্বীপপুঞ্জের প্রায় পুরোটাই জুড়ে অবস্থিত রয়েছে (যার মধ্যে বেশিরভাগ জনবসতিহীন উত্তর-পশ্চিম হাওয়াইয়ান দ্বীপপুঞ্জও অন্তর্ভুক্ত)। হাওয়াই হলো মার্কিন যুক্তরাষ্ট্রের একমাত্র রাজ্য যা সম্পূর্ণরূপে একটি দ্বীপপুঞ্জের উপর অবস্থিত, এবং একমাত্র রাজ্য যা ভৌগোলিকভাবে উত্তর আমেরিকার সাথে সংযুক্ত নয়। উত্তর-পশ্চিম দ্বীপপুঞ্জ (কখনও কখনও লিওয়ার্ড দ্বীপপুঞ্জ নামেও পরিচিত) এবং এর চারপাশের সমুদ্র একটি জাতীয় স্মৃতিস্তম্ভ ও বিশ্ব ঐতিহ্য স্থান হিসেবে সংরক্ষিত।

## তথ্যসূত্র

উদ্ধৃতি ত্রুটি: "lower-alpha" নামক গ্রুপের জন্য `<ref>` ট্যাগ রয়েছে, কিন্তু এর জন্য কোন সঙ্গতিপূর্ণ `<references group="lower-alpha"/>` ট্যাগ পাওয়া যায়নি
# মালয় দ্বীপপুঞ্জ
সংক্ষিপ্ত ইউআরএল

মালয় দ্বীপপুঞ্জ| বিশ্ব মানচিত্রে মালয় দ্বীপপুঞ্জ |
| ভূগোল |
| অবস্থান | দক্ষিণ-পূর্ব এশিয়া, ওশেনিয়া |
| মোট দ্বীপের সংখ্যা | ২৫,০০০ - ৩০,০০০ |
| প্রধান দ্বীপসমূহ | বোর্নিও, জাভা, লুজান, মিন্দানাও, নিউ গিনি, সুলাবেসি, সুমাত্রা |
| আয়তন | ২০,০০,০০০ বর্গকিলোমিটার (৭,৭০,০০০ বর্গমাইল) |
| প্রশাসন |
| **ব্রুনাই** |
| বৃহত্তর বসতি | বন্দর সেরি বেগাওয়ান |
| **পূর্ব তিমুর** |
| বৃহত্তর বসতি | দিলি |
| **ইন্দোনেশিয়া** |
| বৃহত্তর বসতি | জাকার্তা |
| **মালয়েশিয়া** |
| বৃহত্তর বসতি | কুচিং বা কোটা কিনাবালু |
| **ক্রিসমাস দ্বীপ** |
| বৃহত্তর বসতি | ফ্লাইং ফিশ কোভ |
| **ফিলিপাইন** |
| বৃহত্তর বসতি | ম্যানিলা |
| **সিঙ্গাপুর** |
| বৃহত্তর বসতি | সিঙ্গাপুর (শহর) |
| জনপরিসংখ্যান |
| জনসংখ্যা | ৩৯০,৫১৫,৪৯৭ |
| জাতিগত গোষ্ঠীসমূহ | অস্ট্রোনেশীয়, মালয়, চীনা |

**মালয় দ্বীপপুঞ্জ** পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় *ইন্দো-অস্ট্রেলীয় দ্বীপপুঞ্জ*, বা *ইন্দো-এশীয়* দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।

## ভূগোল

মালয় দ্বীপপুঞ্জ বিষুবরেখা বরাবর পূর্ব-পশ্চিমে প্রায় ৬,১০০ কিলোমিটার পর্যন্ত বিস্তৃত এবং উত্তর-দক্ষিণে এর সর্বোচ্চ প্রস্থ প্রায় ৩,৫০০ কিলোমিটার। প্রশান্ত ও ভারত মহাসাগরের মাঝে অবস্থিত এই দ্বীপপুঞ্জের বেশ কয়েকটি সাগর রয়েছে, যথা, সুলু, সেলেবিস, বান্দা, মালুকু, জাভা, ফ্লোরেস এবং সাভু।

## তথ্যসূত্র
# ইরানি মালভূমি
সংক্ষিপ্ত ইউআরএল

ইউরেশিয়ান প্লেট এবং আরব/ভারতীয় প্লেটের মধ্যে সীমানার কাছাকাছি ইরানি মালভূমির অবস্থানইরানি মালভূমি বা পারস্য মালভূমি মধ্য এশিয়া, দক্ষিণ এশিয়া এবং পশ্চিম এশিয়ার কিছু অংশ নিয়ে বিস্তৃত একটি মালভূমি। এটি আরব প্লেট এবং ভারতীয় প্লেটের উত্তর অংশের মাঝে থেকে ইউরেশিয়ান প্লেটের একটি অংশ তৈরি করেছে। মালভূমিটি পশ্চিমে জাগ্রোস পর্বতমালা, উত্তরে কাস্পিয়ান সাগর এবং কোপেট পর্বতমালা, উত্তর-পশ্চিমে আর্মেনিয়ান উচ্চভূমি এবং ককেশাস পর্বতমালা, দক্ষিণে হরমুজ প্রণালী এবং পারস্য উপসাগর এবং পূর্বদিকে ভারতীয় উপমহাদেশের মধ্যে অবস্থিত।

## ভূগোল

একটি ঐতিহাসিক অঞ্চল হিসেবে, এতে পার্থিয়া, মিডিয়া, পার্সিস এবং বৃহত্তর ইরানের পূর্ববর্তী কিছু অঞ্চল অন্তর্ভুক্ত রয়েছে। জাগ্রোস মালভূমির পশ্চিম সীমানা গঠন করে এবং এর পূর্ব ঢালগুলিও অন্তর্ভুক্ত।

উত্তর-পশ্চিমে ক্যাস্পিয়ান থেকে দক্ষিণ-পূর্বে বেলুচিস্তান এবং উত্তর-পূর্বে পাখতুনখাওয়া পর্যন্ত ইরানি মালভূমি প্রায় ২,০০০ কিলোমিটার (১,২০০ মাইল) পর্যন্ত বিস্তৃত। এটি ইরানের একটি বড় অংশ, সমগ্র আফগানিস্তান এবং সিন্ধু নদীর পশ্চিমে অবস্থিত পাকিস্তানের অংশগুলিকে ঘিরে রেখেছে, খাইবার পাখতুনখাওয়ায় (উত্তর পশ্চিম পাকিস্তানে) এবং বেলুচিস্তানে (দক্ষিণ পশ্চিম পাকিস্তানে) প্রায় ৩,৭০০,০০০ বর্গ কিলোমিটার (১,৪০০,০০০ বর্গ মাইল) এলাকা পর্যন্ত বিস্তৃত। এর সর্বোচ্চ বিন্দু হল হিন্দুকুশের নোশাক যা ৭,৪৯২ মিটার (২৪,৫৮০ ফুট), এবং এর সর্বনিম্ন বিন্দু হল কেরমান, ইরানের পূর্বে লুত মরুভূমি, যা সমুদ্রপৃষ্ঠের ৩০০ মিটার (৯৮০ ফুট) নীচে।

### পর্বতশ্রেণী

#### উত্তর-পশ্চিম ইরানি রেঞ্জ

* আলবুর্‌জ
	+ দামভান্দ ৫,৬১০ মি (১৮,৪১০ ফু)

#### মধ্য ইরানি মালভূমি

* + কুহ-ই হাজার ৪,৫০০ মি (১৪,৮০০ ফু)
	+ কুহ-ই জেবাল বারেজ

#### পূর্ব ইরানি রেঞ্জ

* + কোপেত দাগ
		- কুহ-ই সিয়াহ খাওয়ানি ৩,৩১৪ মি (১০,৮৭৩ ফু)﻿ / ﻿
	+ এশডেগার রেঞ্জ
		- ২,৯২০ মি (৯,৫৮০ ফু)
* বেলুচিস্তান
	+ সিকারাম ৪,৭৫৫ মি (১৫,৬০০ ফু)﻿ / ﻿
	+ কুহ-ই তাফতান ৩,৯৪১ মি (১২,৯৩০ ফু)﻿ / ﻿
	+ জারগুন ৩,৫৭৮ মি (১১,৭৩৯ ফু)﻿ / ﻿

### নদী ও সমভূমি

* দাশ্‌তে কাভির
* লুত মরুভূমি
* হামুন-ই জাজ মুরিয়ান
	+ হালিল নদী
* গাভখৌনি
	+ জায়ান্দেহ নদী
* সিস্তান বেসিন
	+ হেলমান্দ নদী
	+ ফারাহ নদী

## আরও দেখুন

* ইরানের বায়োস্ফিয়ার রিজার্ভ
* ইরানের ভূগোল
* ইরানি চার-হাজারের তালিকা

## তথ্যসূত্র

## বহিঃসংযোগ

*
# ইয়েনিসেই নদী

| ইয়েনিসেই নদী |
| --- |
|  |
|  |
| প্রাকৃতিক বৈশিষ্ট্য |
| মোহনা | উত্তর মহাসাগর |
| দৈর্ঘ্য | ৫,৫৩৯ কিমি |

ইয়েনিসেই নদী
**ইয়েনিসেই** (রুশ: Енисе́й, উচ্চারিত [jɪnʲɪˈsʲej]), also romanised as **Yenisei** or *Jenisej*, রাশিয়ার সাইবেরিয়ার মধ্যভাগের একটি নদী। এর দৈর্ঘ্য প্রায় ৪,০৯০ কিলোমিটার। সায়ান পর্বতমালায় তুভার পূর্ব অংশে বি-খেম এবং কা-খেম নদীদ্বয়ের মিলনে ইয়েনিসেই নদীর উৎপত্তি। এটি মোটামুটি উত্তর দিকে প্রবাহিত হয়েছে। নদীটি সায়ান পর্বতমালায় একটি গভীর গিরিখাতের মধ্য দিয়ে প্রবাহিত হয়েছে। ক্রাসনোয়ার্স্কের কিছু দক্ষিণে এসে এটি শান্ত আকার ধারণ করেছে। এখান থেকে এটি পর্যায়ক্রমে একটি শস্য উৎপাদনকারী অঞ্চল, জনবিরল তৈগা বনভূমি, এবং প্রায় জনশূন্য বিরান তুন্দ্রা অঞ্চলের মধ্য দিয়ে প্রবাহিত হয়ে কারা সাগরের ইয়েনিসেই উপসাগরে পতিত হয়েছে। এটির মোহনা প্রায় ১৬০ কিলোমিটার দীর্ঘ এবং সর্বোচ্চ ৬৪ কিলোমিটার পর্যন্ত প্রশস্ত হতে পারে। নদীটির ২৯০০ কিলোমিটার পর্যন্ত দৈর্ঘ্য নাব্য হলেও এটি সাধারণত নভেম্বর থেকে মে মাস পর্যন্ত জমে থাকে। ইয়েনিসেইয়ের প্রধান উপনদীগুলির মধ্যে আছে কান, আঙ্গারা, কুরেইকা, আবাকান, ঊর্ধ্ব তুঙ্গুস্কা, পাথুরে তুঙ্গুস্কা, এবং নিম্ন তুঙ্গুস্কা।

উত্তর মহাসাগরে পতিত নদীব্যবস্থাগুলির মধ্যে ইয়েনিসাই বৃহত্তম। এটি বিশ্বের ৫ম দীর্ঘতম নদী। নদীর মধ্য পর্যায়ে সোভিয়েত আমলে অনেকগুলি জলবিদ্যুৎ বাঁধ নির্মাণ করা হয়। ভারী শিল্পজনিত দূষণ এ অঞ্চলের একটি সমস্যা।

## তথ্যসূত্র

উদ্ধৃতি ত্রুটি: "lower-alpha" নামক গ্রুপের জন্য `<ref>` ট্যাগ রয়েছে, কিন্তু এর জন্য কোন সঙ্গতিপূর্ণ `<references group="lower-alpha"/>` ট্যাগ পাওয়া যায়নি
# ছাং চিয়াং নদীর ব-দ্বীপ
সংক্ষিপ্ত ইউআরএল

ছাং চিয়াং নদীর ব-দ্বীপ**ছাং চিয়াং নদীর ব-দ্বীপ** বা **ইয়াং সে নদীর ব-দ্বীপ** (চীনা: 长江三角洲 বা চীনা: 长三角) একটি ত্রিভুজাকৃতির মহানগর অঞ্চল যা মূলত উ চীনা ভাষাভাষী সাংহাই, দক্ষিণ-পূর্ব আনহুয়েই প্রদেশ, দক্ষিণ চিয়াংসু প্রদেশ ও উত্তর চচিয়াং প্রদেশ নিয়ে গঠিত। এলাকাটি প্রাচীন চিয়াংনান (আক্ষরিক অর্থে "নদীর দক্ষিণে") সাংস্কৃতিক অঞ্চলের হৃৎকেন্দ্রে অবস্থিত, যেখানে ইয়াংসে তথা ছাংচিয়াং নদীটি পূর্ব চীন সাগরে পতিত হয়েছে। ব-দ্বীপটির মৃত্তিকা উর্বর বলে এখানে প্রচুর পরিমাণে শস্য, তুলা, চা ও শণ উৎপন্ন হয়। ২০১৮ সালে ছাং চিয়াং ব-দ্বীপ অঞ্চলের স্থূল অভ্যন্তরীণ উৎপাদন ছিল ২.২ লক্ষ কোটি মার্কিন ডলার, যা ইতালির অর্থনীতির সমান এবং চীনের অর্থনীতির এক-পঞ্চমাংশ।

অঞ্চলটির নগরায়ন ঘটার ফলে এই অঞ্চলে পরস্পর-সংলগ্ন বহুসংখ্যক মহানগর এলাকার পুঞ্জীভবন ঘটেছে, যা সম্ভবত বিশ্বের সর্ববৃহৎ মহাপৌরপুঞ্জ। এলাকাটির আয়তন প্রায় ১ লক্ষ বর্গকিলোমিটার (পশ্চিমবঙ্গ রাজ্যের চেয়ে কিছু বেশি) এবং এখানে প্রায় ১১ কোটি অধিবাসীর বাস, যাদের মধ্যে ৮ কোটিরও বেশি লোক পৌর এলাকায় বাস করে। বৃহত্তর ব-দ্বীপ অঞ্চলকে গণনায় ধরলে এই অঞ্চলে ১৪ কোটিরও বেশি লোক বাস করে, যা কিনা চীনের জনসংখ্যার এক-দশমাংশ।

সাংহাই, নানচিং, সুচৌ, উশি, ছাংচৌ, হাংচৌ, হুচৌ, শাওশিং, নিংপো, ইত্যাদি এ অঞ্চলের কিছু গুরুত্বপূর্ণ নগরী।

## তথ্যসূত্র

## বহিঃসংযোগ

* PBS.org, Journey to Planet Earth, Yangtze River Delta,  ওয়েব্যাক মেশিনে আর্কাইভকৃত ২৭ জুলাই ২০১৪ তারিখে China
* United Nations Economic and Social Commission for Asia and the Pacific (UNESCAP): Yangtze River Delta
* Economic profile for the Yangtze River Delta — *at HKTDC—Hong Kong Trade Development Council*.
* Asian Times: "Growth cools in Yangtze River region"  ওয়েব্যাক মেশিনে আর্কাইভকৃত ২৭ মার্চ ২০১৬ তারিখে
* Golden Triangle extending to become a parallelogram? (চীনা) (অনুবাদের ভাষা হচ্ছে বাংলা: গুগল, বিং)
* Constructing the next world megacity: The Yangtze Delta (চীনা) (অনুবাদের ভাষা হচ্ছে বাংলা: গুগল, বিং)